Rikunarita-ORG/Wikinium huggingface dataset:
# Billie Holiday

| Billie Holiday |
| --- |
|  D Billie Holiday, 1947 |
| Date |
| Geburtsname | Elinore Harris |
| Uf d Wält cho | 7.4.1915 |
| Härkumft | Philadelphia |
| Gstorbe | 17.7.1959 z Nöi York |
| Genre | Jazz |
| Beschäftigung | Sängere, Musikere |
| Instrument | Vocals |
| Aktiv | 1929-1959 |

D **Billie Holiday** (\* 7. April 1915 z Philadelphia; † 17. Juli 1959 z Nöi York; gebore as *Elinore Harris*) zelt mit dr Ella Fitzgerald und dr Sarah Vaughan zu de bedütendste Dschäässängere.

## Lääbe und Karriere

1929 het si aagfange under em Naame Billie Holiday in Klub afo singe. 1933 het si mit em Benny Goodman Ufnaame gmacht. Vo 1935 aa het d Holiday mit em Teddy Wilson e Hufe Songs ufgnoo, wo dennzumol populär gsi si und sä zu Dschäässtandards gmacht. Au dr Lester Young het vilmol mit ere musiziert und die bäide si gueti Fründ worde. 1937 het si bim Count Basie gsunge, si häi sich aber scho im Joor druf verstritte. Si isch zum Artie Shaw gange und isch äini vo de erste schwarze Dschäässängere gsi, wo mit wisse Musiker ufdräte isch. 1939 het si zum erste Mol dr Song *Strange Fruit* gsunge, wo s Thema von em d Lynchjustiz an Schwarze gsi isch. Vo 1944 aa isch si immer wider emol vo Striicher begläitet worde. 1947 isch si wägen em Bsitz vo Droge in s Gfängnis choo. Wider dusse isch si bald druf mit groossem Erfolg in dr Carnegie-Hall ufdräte. Vo denn aa het si immer wider Broblem mit Drooge ghaa. 1956 isch iiri Autobiografii *Lady Sings the Blues* erschiine.

Am 31. Mai 1959 isch si ins Metropolitan Hospital iigliiferet worde und isch dört gstorbe, wääred Boliziste am Chrankebett gstande si, zum sä wäge Droogebsitz z verhafte.

## Komposizioone

* 1936: *Billie’s Blues alias: I Love My Man*
* 1939: *Our Love Is Different*
* 1939: *Long Gone Blues*
* 1939: *Fine and Mellow*
* 1939: *Everything Happens for the Best* (mit em Tab Smith)
* 1940: *Tell Me More and More and Then Some*
* 1941: *God Bless the Child* (mit em Arthur Herzog, Jr.)
* 1944: *Don’t Explain* (mit em Arthur Herzog, Jr.)
* 1949: *Somebody’s on My Mind*
* 1949: *Now or Never* (mit em Curtis R. Lewis)
* 1950: *You Gotta Show Me*
* 1954: *Stormy Blues*
* 1956: *Lady Sings the Blues* (mit dr Alberta Nichols)
* 1956: *My Man*

## Litratuur

* Donald Clarke: *Billie Holiday – Wishing on the Moon. Eine Biographie.* Piper Verlag, München 1995, ISBN 3-492-03756-9.
* Billie Holiday, William Dufty: *Lady sings the Blues. Autobiographie.* Edition Nautilus, Hamburg 1999, ISBN 3-89401-110-6.
* Julia Blackburn: *Billie Holiday* Berlin Verlag, Berlin 2006, ISBN 3-8270-0663-5.
* Robert O’Meally: *Billie Holiday – Lady Day.* Hannibal Verlag, 1995, ISBN 3-85445-111-3.
* Studs Terkel: *Giganten des Jazz*. Zweitausendeins, Frankfurt 2005, ISBN 3-86150-723-4.
* John Chilton: *Billie’s Blues*. Da Capo Press, 1989, ISBN 0-306-80363-1.
* Stuart Nicholson: *Billie Holiday*. Weidenfeld & Nicolson, 1995, ISBN 0-575-05631-2.

## Weblingg

 **Commons: Billie Holiday** – Sammlig vo Multimediadateie
* Billie Holiday in de Internet Movie Database (änglisch)
* *Billie Holiday.* In: *FemBio. Frauen-Biographieforschung* (mit Literaturaagaben un Zitat).
* billieholiday.com (änglisch)

## Fuessnoote
# Dragon Ball

**Dragon Ball** (jap. ドラゴンボール, *Doragonbōru*) isch e Manga-Serie vum japanische Zaichner Akira Toriyama un basiert uf em Roman *Die Reise nach Westen* vum Wu Cheng’en. Dr Manga bschrybt d Abenteuer vum *Son-Goku* un syne Kamrade, wu no dr sibe *Dragon Balls* sueche.

Dragon Ball isch urspringli vu 1984 bis 1995 im Manga-Magazin Weekly Shōnen Jump erschinen un isch speter in 42 Bänd vereffetligt wore. Di insgsamt 519 Kapitel umfassen iber 8.000 Syte. Derzue git s vier Färnsehserie, 18 Kinofilm, drei Färnsehfilm, zwee Realfilm, drei OVA un e Huffe Videospiil. Mit rund 156 Millione verchaufte Exemplar z Japan un 230 Millione verchaufte Exemplar wältwyt isch Dragon Ball, no *One Piece* dr zweetmaischtverchauft Manga.

* Akira Toriyama: *Dragon Ball Artbook.* Carlsen Comics, Hamburg 1999, ISBN 3-551-73600-6.
* Akira Toriyama: *The World Special – Illustrationen.* Carlsen Comics, Hamburg 2001, ISBN 3-551-74797-0.

## Weblink

 **Commons: Dragon Ball** – Sammlig vo Multimediadateie
* Shonen Jumps Webangebot zum Manga (japanisch)
* Offizielle Websyte vum Carlsen Verlag zue dr dytsche Manga-Fassig
* Anime News Network iber dr Manga (änglisch)
# Harvard-Universität

|  |  |
| --- | --- |
|  | Dä Artikel behandlet d Harvard University; für anderi Bedütige vom Wort Harvard lueg Harvard (Begriffsklärung). |

| Harvard-Universität |
| --- |
| Motto | *Veritas* („Wohrhet“) |
| Gründig | 1636 |
| Drägerschaft | privat |
| Ort | Cambridge (Massachusetts), USA |
| Präsident | Drew Gilpin Faust |
| Studänt\*ene | 20.042 *(2006)* |
| Mitarbeiter\*ne | ca. 10.000 |
| Stiftigsvermöge | 29,2 Mrd. US$ *(2006)* |
| Hochschuelsport | Crimson (Ivy League) |
| Website | www.harvard.edu |

D **Harvard University** (churz *Harvard*) isch e privati Universität z Cambridge, Massachusetts im Grossruum vo Boston an dr Ostküste vo de USA. D Hochschuel isch im Johr 1636 vo dr *Massachusetts Bay Colony* gründet worde und isch eso die eltist Universität in de Vereinigte Staate. Si het ihre hütig Name vom John Harvard (1607-1638) übernoh, wil ere si Bibliothek vererbt het.

D Harvard University ghört zur „Ivy League“, ere Sportliga von e baar private Universitäte im Nordoste vo de Vereinigte Staate. Si isch au Gründigsmitgliid vo dr Association of American Universities, eme Bund vo füehrende forschigsintensive nordamerikanische Universitäte, wo sit 1900 bestoht.

* Harvard Square
* Massachusetts Hall
* Annenberg Hall
* Science Center

* John T. Bethell: *Harvard Observed. An Illustrated History of the University in the Twentieth Century*. Harvard University Press, Cambridge (Massachusetts) 1998, ISBN=0-674-37733-8
* Arthur Stanwood Pier: *The story of Harvard*. Litte, Brown & Co., Boston 1913 (Digitalisat (Site cha nüme abgrüeft wärde; Suche im Webarchiv)  Vorlage:Toter Link/digital.library.cornell.edu)
* Andrew Schlesinger: *Veritas. Harvard College and the American experience*. Dee, Chicago 2005, ISBN 1-56663-636-1.
* John Trumpbour (Hrsg.): *How Harvard Rules. Reason in the service of empire.* South End Press, Boston 1989, ISBN 0-89608-284-9.

## Weblink

 **Commons: Harvard University** – Sammlig vo Multimediadateie
* Website vo dr Harvard University
* Website vo dr Harvard Alumni
* Quinquennial catalogue of the officers and graduates of Harvard University, 1636-1905. Printed Harvard University 1905
# NASA

S Logo vo dr NASA
D **NASA** (änglisch N**ational **A**eronautics and **S**pace **A**dministration*, dytsch *Nationale Luft- und Raumfahrtbehörde*) isch d Ruumfahrtbhörde vo de USA. Si isch am 29. Juli 1958 gründet worde und hät veschideni Sache is Wältal gschosse.
Ire Hauptsitz befindet sich z Washington, D.C. (*NASA Headquarters*, 300 E Street SW).

## Gschicht

D NASA isch am 29. Juli 1958 dur e „National Aeronautics and Space Act“ gründet worde. Äine vo iire Vorlöifer isch s National Advisory Committee for Aeronautics (NACA) gsi, wo zur amerikanische Luftwaffe ghöört het. D NASA het die öbbe 8'000 Aagstellte vo dr NACA übernoo. Iire erst Diräkter isch dr Thomas Keith Glennan gsi.

Die bemannti Ruumfaart het 1958 mit em Mercury-Programm aagfange. As Dräägerrageete si d Redstone und d Atlas D Rageete iigsetzt worde. Am 14. April 1959 isch die ersti Atlas-D Rageete im Mercury Brogramm gstartet worde. Am 4. Dezämber 1959 het d Mission Mercury-Little-Joe 2 stattgfunde, wo zum erste Mol e lääbigs Dier, dr Rhesusaff Sam, 11 Minute lang im Wältall umegflooge isch. Bi de "Little Joe"-Missione het au d Dräägerrageete "Little Joe" ghäisse. Am 21. Januar 1960 isch dr Sam bi dr Mission Mercury-Little-Joe 1B wider ufe ins Wältall gflooge.

Die äigetlige Mercury-Flüg häi am 21. Novämber 1960 mit em umbemannte Flug Mercury-Redstone 1 aagfange. Am 31. Januar 1961 isch dr Schimpans Ham in dr Ruumkapsle vo dr Mercury-Redstone 2 gflooge.

Am 5. Mai 1961 isch dr Alan Shepard as dr erst Amerikaner mit dr Mercury-Redstone 3 gflooge. Denn het s no fümf Ruumflüg vo Astronaute ge, und d Mission Mercury-Atlas 5 mit em Schimpans "Enos".

S Mercury-Projekt isch am 12. Juni 1963 offiziell fertig gange. Mit dr letschte Mercury Kapsle Mercury-Atlas 9 isch vom 15. Mai 1963 bis zum 16. Mai 1963 dr Gordon Cooper in s All gflooge. Denn het s Gemini-Programm aagfange, wo s zwäi Astronaute in dr Rummkapsle ghaa het.

Bim Apollo-Programm si am 20. Juli 1969 dr Neil Armstrong und dr Buzz Aldrin as die erste Mensche uf em Mond glandet und si am 24. Juli sicher uf d Ärde zrugg choo. 1972 het d Entwigglig vom Space Shuttle aagfange, wo dr erst Flug von em am 12. April 1981 stattgfunde het. 2012 häi d Flüg vo de Shuttles ufghöört, und die drei Ruumfäärine, wo no übrig gsi si, si in Museum in de USA usgstellt worde.

## Brüemti Astronaute

Eine vo de bikanntiste Astronaute isch de Neil Armstrong. De erst und bis jetzt ainzig Schwizer Astronaut bi de NASA isch de Claude Nicollier gsii.

## Fuessnoote
# eBay

| eBay Inc. |
| --- |
|  |
| Unternähmensform |  |
| ISIN | US2786421030 |
| Sitz | San José, Vereinigti Staate |
| Leitig |
Thomas Tierney (Chairman) Devin Wenig (CEO) |
| Mitarbeiter | 33.900 (2014) |
| Umsatz | 16,047 Mrd. USD (2013) |
| Branche | Internetouktionshuus |
| Uffdritt im Netz | www.ebay.de, www.ebay.at, www.ebay.ch, www.ebay.com (Houptsyte, änglisch) |

**eBay Inc.** isch e amerikanischs Unternähme. Es btribt ds gröschte Internetouktionshuus uf dr Wält. D Firma isch am 4. Septämber 1995 vom Pierre Omidyar z San José (Kalifornie) under em Name **AuctionWeb** grindet worde. Ou z Öiropa, zum Bischpil z Dütschland, dr Schwiz und Öschtriich, bietet ds Unternähme sini Dienschtleistige a. Bis zum 17. Juli 2015 het ou dr Bezahldienscht PayPal zum Unternähme ghöört.

Im Louf vo de Jaar het sich ds Aagebot vom ene *Consumer-to-Consumer*-Marktplatz met flohmarktähnlichem Charakter zun ere *Business-to-Consumer*-Blattform erwiteret, wo kommerzielli Händler Nöiwaare aabiete, im Underschiid zue de Gebruchtwaare vo de private Aabieter.

* Richard Backhaus:  *Widerruf, Irrtum und Leistungsstörungen bei Internet-Auktionen*. JurPC Web-Dok. 88/2006 (online).
* Uwe Schlömer, Jörg Dittrich: *eBay & Recht.* Springer-Verlag, Berlin 2004, ISBN 3-540-20974-3.
* Philip Kiefer, Markus Wilde, Sabine Wais: *„Das große eBay Handbuch“*. Data Becker, Düsseldorf 2004, ISBN 3-8158-2397-8.
* Philip Kiefer, Markus Wilde, Sabine Wais: *„Das eBay Handbuch“*. Data Becker, Düsseldorf 2004, ISBN 3-8158-2720-5.
* Andreas Diekmann, David Wyder: *Vertrauen und Reputationseffekte bei Internetauktionen.* In: *Kölner Zeitschrift für Soziologie und Sozialpsychologie*, 2002, 54. Jg., Nr. 4, S. 674–693 (PDF; 762 KB).
* Ulrich Brinkmann], Matthias Seifert: *„Face to Interface“: Zum Problem der Vertrauenskonstitution im Internet am Beispiel von elektronischen Auktionen.* In: *Zeitschrift für Soziologie*, 30. Jg., Nr. 1, 2001, S. 23–47 (PDF; 311 KB).

## Weblink

 **Commons: eBay** – Sammlig vo Multimediadateie
* eBay-Websites: Dütschland, Öschtriich, Schwiz, USA

## Einzelnachwys

37.376944444444-121.92277777778

|  |  |
| --- | --- |
|  | Dä Artikel basiert uff ere fräie Übersetzig vum Artikel „EBay“ vu de dütsche Wikipedia. E Liste vu de Autore un Versione isch do z finde. |